Wojerecy (AK/SN). Wojerecy chcedźa wokolne gmejny do strukturneje a energijoweje změny sobu zapřijeć. Tak ma nastać zhromadna Łužiska twornja tzwr, a to jako wobstatk Zastaranskich zawodow Wojerecy (VBH). Tónle zaměr su Wojerowscy měšćanscy radźićeljo na swojim wutornym posedźenju z třomi hłosawzdaćemi wobzamknyli. „Z Łužiskej twornju ma so zhromadne dźěło mjez komunami we wobłukach milina, płun, ćopłota, pitna woda a wopłóčki skrućić. Chcemy tworjenje hódnotow w regionje zesylnić“, potwjerdźi jednaćel VBH Wolf-Thomas Hendrich. Tak móhła so Łužiska twornja přichodnje wo wobswětlenje pućow w Sprjewinym Dole a Łazu starać a wo to, zo je we Łutach zastaranje z ćopłotu zawěsćene.
szl_Latn